นูนี ดัรวีช

นูนี ดัรวีช (, ชื่อเกิด นาฮิด ดัรวีช (); ค.ศ. 1948) เป็นนักเขียนชาวอียิปต์-อเมริกัน ผู้ก่อตั้งขบวนการชาวอาหรับเพื่ออิสราเอล และผู้อำนวยการองค์กรอดีตมุสลิมรวมใจ (Former Muslims United) เธอเป็นผู้วิพากษ์วิจารณ์ศาสนาอิสลามอย่างเปิดเผย Southern Poverty Law Center กล่าวถึงเธอเป็นนักเคลื่อนไหวต่อต้านอาหรับและต่อต้านมุสลิม

ชีวประวัติ
นูนี ดัรวีชเกิดใน ค.ศ. 1948 ที่ไคโร ประเทศอียิปต์Blake Boldt, 'Nashville presentation focuses on homosexuality and the Islamic culture', in Out & About Newspaper, 4 October 2011   พันเอกมุศเฏาะฟา ฮาฟิซ พ่อของเธอ มีบรรพบุรุษทางพ่อเป็นชาวเติร์ก ในคริสต์ทศวรรษ 1950 ครอบครัวอียิปต์ของเธอย้ายไปกาซา เมื่อประธานาธิบดีญะมาล อับดุนนาศิรส่งพ่อของเธอไปปฏิบัติหน้าที่เป็นผู้บัญชาการหน่วยข่าวกรองกองทัพอียิปต์ในกาซา ซึ่งขณะนั้นอยู่ภายใต้การปกครองของทหารอียิปต์ ฮาฟิซก่อตั้ง ฟิดาอียีน ซึ่งได้ทำการโจมตีข้ามพรมแดนทางใต้ของอิสราเอลระหว่าง ค.ศ. 1951 ถึง 1956 ส่งผลให้ชาวอิสราเอลเสียชีวิตเป็นจำนวนมาก ส่วนใหญ่เป็นพลเรือน ในเดือนกรกฎาคม ค.ศ. 1956 เมื่อนูนีอายุ 6 ขวบ พ่อของเธอถูกสังหารด้วยระเบิดไปรษณีย์ในปฏิบัติการของกองกำลังป้องกันอิสราเอล การลอบสังหารนี้เป็นการตอบโต้การโจมตีของฟิดาอียีน ทำให้พ่อของดัรวีชเป็นชะฮีด การลอบสังหารนี้วางแผนโดยเยโฮชาฟัต ฮาร์กาบี ระหว่างการกล่าวสุนทรพจน์ประกาศการโอนกรรมสิทธิ์คลองสุเอซเป็นของรัฐ นาศิรได้สาบานว่าชาวอียิปต์ทั้งมวลจะแก้แค้นให้กับการตายของฮาฟิซ ดัรวีชอ้างว่านาศิรถามเธอและพี่น้องของเธอว่า "ใครในหมู่พวกเจ้าจะแก้แค้นให้พ่อของพวกเจ้าด้วยการฆ่าชาวยิว?"Interview with Daily Telegraph; "We were brought up to hate and we do." 12 February 2006

ดัรวีชเป็นอดีตมุสลิมและเป็นหัวหน้ากลุ่มชายขอบ (fringe group) ชื่อ "อดีตมุสลิมรวมใจ" ซึ่งได้รับการสนับสนุนจาก American Freedom Defense Initiative ของพาเมลา เกลเลอร์ นักเคลื่อนไหวต่อต้านมุสลิม

ดัรวีชเป็นผู้สนับสนุนอิสราเอลอย่างแรงกล้า และก่อตั้งกลุ่มชาวอาหรับเพื่ออิสราเอล เธอกล่าวว่า "เพียงเพราะฉันเป็นผู้สนับสนุนอิสราเอลไม่ได้หมายความว่าฉันเป็นผู้ต่อต้านชาวอาหรับ เป็นเพียงว่าวัฒนธรรมของฉันกำลังต้องการการปฏิรูปอย่างเร่งด่วน ซึ่งการปฏิรูปนั้นต้องเริ่มต้นจากภายใน"Nonie Darwish: Director , Former Muslims United .

มุมมองต่ออิสลาม
ดัรวีชเชื่อว่าศาสนาอิสลามเป็นอุดมการณ์อำนาจนิยมที่พยายามบังคับใช้บรรทัดฐานทางวัฒนธรรมของคาบสมุทรอาหรับในคริสต์ศตวรรษที่ 7 มาใช้กับโลก เธอเขียนว่าศาสนาอิสลามเป็น "พลังชั่วร้าย" ที่ต้องถูกต้านและควบคุม เธอกล่าวว่ามันยากที่จะ "เข้าใจว่าศาสนาและวัฒนธรรมทั้งหมดเชื่อว่าพระเจ้าสั่งให้ฆ่าผู้ที่ไม่เชื่อ" เธออ้างว่าศาสนาอิสลามและชะรีอะฮ์ก่อให้เกิดอุดมการณ์ล้าหลังที่เพิ่มความทุกข์ยากให้กับโลกอย่างมหาศาล

เธออ้างว่าอัลกุรอานคือคัมภีร์ที่ "รุนแรง ปลุกปั่น และไม่ให้เกียรติ" และกล่าวว่าการกระทำทารุณต่อผู้หญิง การกดขี่ข่มเหงผู้รักร่วมเพศ การฆ่าเพื่อรักษาเกียรติ การตัดหัวคนออกศาสนา และการขว้างหินใส่คนล่วงประเวณี มาจากตำราอิสลามโดยตรง

ในหนังสือ Now They Call Me Infidel ดัรวีชเรียกร้องให้ทางสหรัฐ "เข้มงวดมากขึ้น" บังคับใช้กฎหมายคนเข้าเมืองที่เข้มงวดขึ้น โดยเฉพาะอย่างยิ่งกับผู้อพยพชาวมุสลิมและอาหรับ สนับสนุนการกลืนกลายทางวัฒนธรรม และยุติ "คตินิยมวัฒนธรรมหลากหลายและสัมพัทธนิยมทางวัฒนธรรม" เธอยังเรียกร้องให้ชาวอเมริกันที่ไม่ใช่มุสลิมระมัดระวังการแต่งงานข้ามศาสนา โดยเฉพาะอย่างยิ่งการแต่งงานระหว่างชาวมุสลิมกับหญิงชาวยิวหรือคริสเตียน

ดัรวีชได้เข้าร่วมการประชุมและการชุมนุมหลายครั้งที่จัดโดย Stop Islamization of America และ Stop Islamization of Nations และถูกกล่าวขานเป็นส่วนหนึ่งของขบวนการญิฮาดโต้กลับ

 คำตอบรับ 
นักวิจารณ์กล่าวหาดัรวีชว่าปฏิบัติการเป็นส่วนหนึ่งของ "อุตสาหกรรมสร้างความกลัวต่อชะรีอะฮ์" ศาสตราจารย์ Deepa Kumar รายงานว่า นูนี ดัรวีชมีบทบาทในการสร้างความชอบธรรมต่อ "การโจมตีเหยียดเชื้อชาติต่อมุสลิมและชาวอาหรับ"

ในบทความเมื่อ ค.ศ. 2008 Max Blumenthal เขียนว่า ดัรวีชกล่าวถึงบารัก โอบามาเป็น "มุสลิมทางการเมือง" และกล่าวว่าศาสนาอิสลาม "ไม่ใช่ศาสนาที่แท้จริง" ในการพิจารณาคดีเกี่ยวกับการก่อการร้ายในนิวยอร์กเมื่อ ค.ศ. 2011 ดัรวีชเสนอว่า “การศึกษาของเด็กชาวอาหรับมีจุดประสงค์เพื่อให้การฆ่าคนบางกลุ่มไม่เพียงแต่เป็นสิ่งที่ดีเท่านั้น แต่ยังเป็นสิ่งศักดิ์สิทธิ์ด้วย” และถูกกล่าวหาโดยเอริก แอดัมส์ สมาชิกวุฒิสภาแห่งรัฐนิวยอร์กในขณะนั้นว่า "นำมาซึงความเกลียดชังและพิษ" ใน ค.ศ. 2012 Southern Poverty Law Center กล่าวถึงดัรวีชเป็นส่วนหนึ่งของกลุ่ม "ผู้เกลียดชังอิสลามอย่างรุนแรงที่ส่งเสริมทฤษฎีสมคบคิดและโฆษณาชวนเชื่อต่อต้านมุสลิมมากมาย" ใน ค.ศ. 2017 ทาง SPLC กล่าวว่าดัรวีช "ได้กล่าวอ้างอย่างร้ายกาจ รวมถึงการกล่าวว่าลินดา ซาร์ซูร์ “ต้องการ” ที่จะให้ลูก ๆ ของเธอ “ไปตายด้วยการฆ่าชาวยิว” และว่า “เธอต้องการนำกฎหมายชะรีอะฮ์มาสู่อเมริกา”"

ศาสตราจารย์ Sahar Aziz กล่าวถีงดัรวีชเป็นบุคคลที่ออกจากศาสนาอิสลาม และเข้าข้างองค์กรขวาจัดต่อต้านมุสลิม เธอเขียนว่า แม้ว่ามุมมองของดัรวีชอาจเป็นความจริงใจ แต่เธอถูกกลุ่มการเมืองฝ่ายขวาที่ต่อต้านอิสลามใช้ประโยชน์

ในบทความวารสาร ค.ศ. 2018 Steven Fink กล่าวหาดัรวีชว่าใช้สถานะ “อดีตคนในมุสลิม” ของตนเองเพื่อสร้างความน่าเชื่อถือ และยังวิพากษ์วิจารณ์เธอที่กล่าวว่า “การเป็นมุสลิมคือการสาบานตนว่าจะยอมจำนนต่อรัฐชะรีอะฮ์ และคำสาบานนั้นจะขัดขวางไม่ให้คุณเรียกร้องสิทธิมนุษยชน ซึ่งเป็นสิ่งสำคัญที่สุดของศาสนาที่แท้จริงใด ๆ นั่นคือเหตุผลที่ศัตรูที่ยิ่งใหญ่ที่สุดของอิสลามคือศาสนาคริสต์กับศาสนายูดาห์ และประเทศต่าง ๆ ที่ก่อตั้งขึ้นบนค่านิยมของพวกเขา” และดัรวีชยังเสนอแนะว่ามุสลิม “ไม่สามารถรู้สึกเห็นอกเห็นใจผู้ที่ไม่ใช่มุสลิมได้ การยอมรับความเห็นอกเห็นใจต่อชนกลุ่มน้อยผู้ถูกกดขี่ที่ไม่ใช่มุสลิมถือเป็นเหตุให้ถูกกล่าวหาว่าละทิ้งศาสนา มุสลิมต้องแข็งกระด้างและไม่ยอมอ่อนข้อ” โดย Fink เขียนว่า: "ภาพลักษณ์อุตสาหกรรมสร้างความหวาดกลัวชะรีอะฮ์ของดัรวีชนั้น แตกต่างอย่างสิ้นเชิงจากการยอมรับชาวมุสลิมในอเมริกาว่าเป็นเพื่อนร่วมชาติหรือเพื่อนมนุษย์ ทำให้ชาวมุสลิมกลายเป็นหุ่นยนต์ต่อต้านอเมริกาไปโดยปริยาย"

 งานตีพิมพ์ 




ดัรวีชปฏิเสธว่าเธอเป็นผู้เขียนเรียงความเรื่อง "Joys of Muslim Women" ซึ่งถูกกล่าวอ้างว่าเป็นผลงานของเธอในอีเมลลูกโซ่ที่เริ่มแพร่กระจายในอินเทอร์เน็ตใน ค.ศ. 2009

อ้างอิง

แหล่งข้อมูลอื่น




หมวดหมู่:ศิษย์จากมหาวิทยาลันอเมริกันในไคโร
หมวดหมู่:นักเคลื่อนไหวญิฮาดโต้กลับชาวอเมริกัน
หมวดหมู่:นักวิจารณ์ศาสนาอิสลามชาวอเมริกัน
หมวดหมู่:อดีตมุสลิมชาวอเมริกัน
หมวดหมู่:ชาวอเมริกันเชื้อสายอียิปต์
หมวดหมู่:ชาวอเมริกันที่นับถือนิกายโปรเตสแตนต์
หมวดหมู่:ชาวอาหรับที่สนับสนุนอิสราเอล
หมวดหมู่:นักวิจารณ์ศาสนาอิสลามชาวคริสต์
หมวดหมู่:บุคคลที่เปลี่ยนศาสนาจากอิสลามนิกายซุนนีเป็นโปรเตสแตนต์
หมวดหมู่:นักวิจารณ์พหุวัฒนธรรมนิยม
หมวดหมู่:ชาวอียิปต์ที่อพยพเข้าประเทศสหรัฐ